Континенталният конгрес е конвент от делегати свикани от Тринадесетте колонии, който става управляващото тяло на Съединените щати и по време на Американската революция.

Конгресът заседава три пъти от 1774 до 1789. Първият призив за събиране е направен заради въпроси, свързани с увеличаващите се данъци без представителство в Парламента и заради британската блокада. Макар и отначало да е донякъде разделен по въпросите, свързани с независимостта и отхвърлянето на кралското управление, новият Конгрес издава Декларация за независимост и Конституция и провъзгласява името на новата нация като Съединени американски щати (United States of America). Той създава Континентална армия и трябва да встъпи във война с Великобритания, преди изграждането на независимо правителство на Колониите да стане реалност.

Хронология 
1774
 5 септември: Първият Континентален конгрес се събира в Карпентърс Хол, Филаделфия.
 14 октомври: Приета е Декларацията и решенията на Първия Континентален конгрес.
 18 октомври: Приета е Континенталната асоциация.
 25 октомври: Подписана е първата Петиция до краля.
 26 октомври: Конгресът се разпуска, решавайки да се събере отново през следващия май, ако оплакванията не са разрешени.
1775
 19 април: Започва войната в битките при Лексингтън и Конкорд.
 10 май: Събира се Вторият Континентален конгрес във Филаделфия Стейт Хаус.
 14 юни: Конгресът основава континенталната армия.
 15 юни: Конгресът назначава един от членовете си, Джордж Уошингтън като командир на Континенталната армия.
 1 юли: Крал Джордж III се обръща към Парламента, заявявайки, че ще "сложат бърз край" на бунта.
 6 юли: Одобрена е Декларацията за причините и нуждата за вземане на оръжие.
 8 юли: Подписана е втората петиция до краля (Петицията на маслиненото клонче).
 13 октомври: Конгресът основава Континенталния флот.
 10 ноември: Конгресът основава континенталните морски пехотинцн.
1776
 10 януари: Томас Пейн публикува памфлета "Здравият разум".
 2 юли: Приета е резолюция за независимост, заявявайки независимостта на колониите от Британия.
 4 юли: Одобрен е крайния текст на Декларацията за независимост.
 2 август: Декларацията за независимост е подписана.
 12 декември: Конгресът се разпуска, за да се премести в Балтимор, Мериленд.
 20 декември: Конгресът се събира в Балтимор в къщата на Хенри Файт.
1777
 27 февруари: Конгресът се закрива, за да се върне във Филаделфия.
 4 март: Конгресът се събира отново във Филаделфийския щатски дом.
 18 септември: Конгресът се закрива, за да се премести в Ланкастър, Пенсилвания.
 27 септември: Конгресът се събира за един ден в Ланкастър, в сградата на Съда.
 30 септември: Конгресът се събира в Йорк, Пенсилвания в сградата на Съда.
 15 ноември: Конгресът издава Устава на конфедерацията на щатите за одобрение
1778
 27 юни: Конгресът се закрива за връщане във Филаделфия.
 2 юли: Конгресът отново се събира във Филаделфия, първо в Колидж Хол, после в щатския дом.
1781
 1 март: Клаузите на конфедерацията влизат в действие, Конгресът става конгрес на конфедерацията.
1783
 21 юни: Конгресът се закрива, за да се премести в Принстън, Ню Джърси.
 30 юни: Конгресът се събира в Принстън, Ню Джърси, първо в къща, наречена "Prospect", след това в Насау Хол.
 4 ноември: Конгресът се закрива, за да се премести в Анаполис, Мериленд
 26 ноември: Конгресът се събира в Анаполис, в Щатския дом.
1784
 19 август: Конгресът се закрива, за да се премести в Трентън, Ню Джърси.
 1 ноември: Конгресът се събира отново в Трентън, в таверната Френч Армс.
 24 декември: Конгресът се закрива, за да се премести в Ню Йорк Сити.
1785
 11 януари: Конгресът се събира в Ню Йорк Сити, първо в Сити Хол, след това във Франсес Тавърн.
1787
 17 септември: Филаделфийският конвент се закрива след създаване на Конституцията на САЩ.
1788
 2 юли: Ню Хампшир става деветият щат, ратифицирал Конституцията, позволявайки създаването на ново правителство.
 8 юли: Континенталния конгрес задейства новата Конституция като обявява датите за изборите и събранието на новия Конгрес.
 10 октомври: Последната сесия по време на Континенталния конгрес успява да постигне кворум. Континенталният конгрес приема последния си акт на тази дата.
1789
 2 март: Последната сесия на Континенталния конгрес във Франсис Тавърн е закрита sine die. Филип Пел от Ню Йорк е единственият присъстващ член.
 4 март: Първата сесия на Първия Конгрес на САЩ започва във Федерал Хол.
 30 април: Джордж Уошингтън встъпва в длъжност като първи президент на САЩ
 23 юли: Чарлс Томсън връчва на президента Уошингтън оставката си от поста Секретар на конгреса.
 25 юли: В съответствие с поръките на президента Уошингтън, "книгите, записите и книжата на стария конгрес", Големият печат на Федералния съюза и Печатът на адмиралтейството се предават на Роджър Алдън, заместник секретар на новия Конгрес, който е назначен от президента Уошингтън като негов пазител.

Бележки

Вижте също 
 Първи Конгрес на САЩ

Американска революция
История на Филаделфия